ai4bharat/Pralekha huggingface dataset:
इलेक्ट्रॉनिक्स आणि माहिती तंत्रज्ञान मंत्रालय
नव संशोधन आणि आत्मनिर्भरतेला प्रोत्साहन देण्यासाठी माय गव्ह कडून 'आत्मनिर्भर भारत लोगो डिझाइन स्पर्धा' चे आयोजन
(मायगव्ह.इन. वर आयोजित 'आत्मानिर्भर भारत लोगो डिझाइन स्पर्धेच्या ' माध्यमातून देशातील नागरिकांकडून सर्जनशील आणि नाविन्यपूर्ण माहितीवर आधारित लोगो विकसित करून केंद्र सरकार 'आत्मनिर्भर भारत अभियाना'साठी अनोखी ओळख निर्माण करण्यासाठी उत्सुक आहे. यासाठी प्रवेशिका पाठवण्याची अंतिम तारीख 5 ऑगस्ट 2020 रोजी रात्री 11.45 पर्यंत आहे. विजेत्या लोगोला 25,000 / -रुपयांचे रोख पारितोषिक दिले जाईल.
मायगव्ह हे पंतप्रधान नरेंद्र मोदी यांनी राष्ट्राच्या कारभारामध्ये आणि विकासात भारतीय नागरिकांच्या सक्रिय सहभागाला प्रोत्साहन देण्यासाठी सुरू केलेले एक नागरिक सहभागाचे इंटरनेटवरील व्यासपीठ आहे. माय गव्हने आजवर विविध विभागांचे अनेक लोगो तसेच स्वच्छ भारत, देखो अपना देश, लोकपाल आणि इतर उपक्रमांबाबत माहिती संकलित केली आहे.
पंतप्रधानांच्या आत्मनिर्भर भारत कल्पनेअंतर्गत भारताने हे दाखवून दिले आहे की तो कशा प्रकारे आव्हानांना तोंड देत पुढे मार्गक्रमण करत आहे आणि यातून निर्माण झालेल्या संधींचा लाभ घेत आहे. .भारताने कोविड -19 परिस्थितीचा धैर्याने आणि आत्मनिर्भरतेच्या भावनेने सामना केला आणि हे यावरून लक्षात येते की मार्च 2020 पूर्वीच्या वैयक्तिक संरक्षक उपकरण  च्या शून्य उत्पादनापासून भारताने आज दिवसाला २ लाख पीपीई उत्पादन करण्याची क्षमता निर्माण केली आहे. आणि ही संख्या निरंतर वाढत आहेत.
याव्यतिरिक्त, भारताने हे दाखवून दिले आहे की तो आव्हानांना कसा सामोरा गेला आणि त्याचे संधीत कसे रूपांतर केले. जीवन-रक्षक व्हेंटिलेटर बनविण्यात सहकार्य करण्यासाठी विविध वाहन उद्योग क्षेत्रांच्या नव्या प्रयत्नातून हे सिद्ध झाले आहे.
कोणत्याही शंकांसाठी , कृपया संपर्क साधा: connect@mygov.nic.in
G.Chippalkatti/S.Kane/P.Kor
संरक्षण मंत्रालय
प्रसिद्धीपत्रक
लेख ‘इन चाइना – इंडिया क्लॅश’
(17 जून, 2020 रोजी न्यूयॉर्क टाईम्स द्वारा प्रकाशित ‘इन चाइना – इंडिया क्लॅश, टू नॅशनॅलिस्ट लीडर्स विथ लिटिल रूम टू गिव्ह’ या लेखासंदर्भात स्पष्टीकरण.
या पत्रकाद्वारे हे स्पष्ट करण्यात येत आहे कि, या घटनेत कुणीही भारतीय जवान बेपत्ता झालेला नाही.
कर्नल अमन आनंद
जनसंपर्क अधिकारी 
S.Pophale/S.Kane/P.Kor
पंतप्रधान कार्यालय
गुणवत्तापूर्ण उत्पादनांवर आणि लोकांची मने जिंकून घेण्यावर भर द्या
नवी दिल्ली, 5 जानेवारी 2021
पंतप्रधान नरेंद्र मोदी यांनी @LinkedIn च्या माध्यमातून आत्मनिर्भर भारत याविषयीचे काही विचार मांडले आहेत. गुणवत्तापूर्ण उत्पादने तयार करण्यावर आणि जगभरात त्यांच्यासाठी व्यापक ग्राहकवर्ग तयार करण्यावर त्यांनी भर दिला आहे.
यात त्यांनी मांडलेले विचार असे आहेत-
"काही दिवसांपूर्वी मापनशास्त्राविषयीच्या एका राष्ट्रीय परिषदेला मी संबोधित करत होतो.
फारसा चर्चेत नसला तरी, हा एक महत्त्वपूर्ण विषय आहे.
मापनशास्त्र म्हणजे मोजमापं घेण्याचं शास्त्र, आत्मनिर्भर भारतासाठी आणि आपल्या उद्योजकांच्या संपन्नतेसाठी कसं योगदान देऊ शकतं- या मुद्द्याला माझ्या भाषणादरम्यान मी स्पर्श केला.
भारत म्हणजे कौशल्य आणि प्रतिभेचं चैतन्यमयी भांडार आहे.
आपल्याकडील स्टार्टअप उद्योगांना मिळणारं यश हे, आपल्या तरुणाईच्या सळसळत्या अभिनव विचारांचं द्योतक आहे.
वेगाने नवनवीन उत्पादनं आणि सेवा निर्माण होत आहेत.
त्याचबरोबर, देशांतर्गत आणि जागतिक स्तरावरही प्रचंड मोठी बाजारपेठ आपली वाट बघत आहे.
आज जग स्वस्त, टिकाऊ आणि सोयीस्कर वस्तूंच्या शोधात आहे.
प्रमाण आणि गुणवत्ता या दुहेरी तत्त्वांच्या पायावर आत्मनिर्भर भारत उभा आहे.
आपल्याला अधिक उत्पादन करायचं आहे. त्याचवेळी आपल्याला गुणवत्तापूर्ण उत्पादने तयार करायची आहेत.
जगातील बाजारपेठा आपल्या वस्तूंनी केवळ भरून टाकण्याची भारताची इच्छा नाही.
तर, भारतीय वस्तूंनी जगभरातील लोकांची मनं जिंकून घ्यावीत अशी आपली इच्छा आहे.
आपण जेव्हा 'मेक इन इंडिया'द्वारे भारतात वस्तू तयार करतो तेव्हा आपण केवळ जगाची मागणीच पूर्ण करतो असं नाही तर जगाची मान्यताही मिळवतो.
कोणत्याही वस्तू किंवा सेवेच्या निर्मितीमध्ये 'शून्य परिणाम, शून्य दोष' असेल असा विचार करण्याचं मी तुम्हा सर्वाना आवाहन करतो.
उद्योगजगताच्या नेतृत्वाशी, व्यापारी प्रतिनिधींशी तसंच स्टार्टअप क्षेत्रातल्या युवकांशी आणि व्यावसायिकांशी संवाद साधताना माझ्या हे लक्षात येतं, की याविषयी त्यांच्यात एक मोठी जाणीव अगोदरच विकसित झालेली आहे.
आज सारं जग हीच आपली बाजारपेठ आहे.
भारतीय लोकांकडे क्षमता आहे.
'एक विश्वासार्ह राष्ट्र' म्हणून जगाचा भारतावर भरवसा आहे.
आपल्या भारतीयांची क्षमता आणि आपल्या देशाची विश्वासार्हता यांच्या बळावर उच्च गुणवत्तापूर्ण भारतीय उत्पादनं जगाच्या कानाकोपऱ्यांत पोहोचतील. जगाच्या संपन्नतेसाठी वेगानं अर्थचक्र फिरविणाऱ्या आत्मनिर्भर भारत मोहिमेला दिलेली ही खरी मानवंदना ठरेल.”M.Chopade/J.Waishampayan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आर्थिक व्यवहार विषयक मंत्रिमंडळ समिती
मंत्रिमंडळाने पूर्व एनईएलपी आणि एनईएलपी ब्लॉकमधील उत्पादन वाटून घेण्याचा कराराचे सुसूत्रीकरण करण्यासाठी धोरणात्मक आराखड्याला मंजुरी दिली
(नवी दिल्ली, 18 जुलै 2018
पंतप्रधान नरेंद्र मोदी यांच्या अध्यक्षतेखाली अर्थविषयक केंद्रीय समितीने हाईड्रोकार्बन संसाधनांच्या वाढत्या देशांतर्गत उत्पादनासाठी उत्पादन वाटून घेण्याच्या कराराचे  सुसूत्रीकरण करण्यासाठी धोरणात्मक आराखड्याला मंजुरी दिली. यात पुढील बाबींचा समावेश आहे:
१. ईशान्य भागात शोध आणि मूल्यांकनासाठी विशेष वितरण
ईशान्य भागाच्या हाईड्रोकार्बन व्हिजन 2030 च्या शिफारशींच्या आधारे सरकारने ईशान्य क्षेत्राच्या भौगोलिक, पर्यावरण आणि लॉजिस्टिक आव्हानांचा विचार करून क्रियाशील ब्लॉकमध्ये शोध आणि मूल्यनाची मुदत वाढवली आहे. शोध कालावधी दोन वर्षांनी तर मूल्यांकन अवधि एक वर्षाने वाढवण्यात आला आहे. ईशान्य भागात नैसर्गिक वायू उत्पादन वाढवण्यासाठी सरकार ने विपणनाला मंजुरी दिली आहे.
2. पूर्व एनईएलपी शोध क्षेत्रात रॉयल्टी और उपकर वाटून घेणे
सरकारने पूर्व एनईएलपी सहभागी झालेल्या कंत्राटदारांच्या हित लक्षात घेऊन रॉयल्टी आणि उपकरासह वैधानिक कर वाटून घेण्यासाठी एक सहायक रूपरेखा तयार केली आहे. यामुळे अतिरिक्त विकास आणि उत्पादन कार्यात नवी गुंतवणूक येईल. तसेच लाइसेंस कंपनी ओएनजीसी / ओआईएल साठी व्यावसायिक दृष्ट्या अतिरिक्त गुंतवणूक मिळण्यात मदत होईल.
3. प्राप्तिकर कायदा १९६१ च्या कलम ४२ अंतर्गत पूर्व एनईएलपी क्षेत्रात येणाऱ्या संचालन ब्लॉकना कर लाभ दिला जाईल. हा लाभ 28 मार्च, 2016 चे उत्पादन वाटून घेण्यासंबंधी कराराच्या विस्तारित अवधीसाठी असेल.
४. पीएससी मध्ये अप्रत्याशित परिस्थिती अधिसूचित करण्यासाठी लेखी नोटीस देण्याची मुदत ७ दिवसांनी वाढवून १५ दिवस करण्यात आली आहे.
यामुळे हायड्रो कार्बन संसाधनांचा वेगाने विकास सुनिश्चित करण्यात मदत मिळेल.
N.Sapre/S.Kane/P.Kor
अंतराळ विभाग
केंद्रीय मंत्री डॉ जितेंद्र सिंह श्रीहरिकोटा येथून विक्रम- उपकक्षीय  रॉकेटच्या पहिल्या ऐतिहासिक खाजगी प्रक्षेपणासाठी शुक्रवारी उपस्थित राहणार
नवी दिल्ली, 16 नोव्हेंबर 2022
भारतीय अंतराळ संशोधन संस्था  स्वतंत्र भारताच्या 75 वर्षांतील प्रवासामध्ये एक नवा ऐतिहासिक टप्पा गाठण्यासाठी सज्ज झाली आहे. इस्रो पहिल्यांदाच खाजगी रॉकेटचे येत्या शुक्रवारी प्रक्षेपण करणार आहे. याबाबत केंद्रीय विज्ञान आणि तंत्रज्ञान राज्यमंत्री  राज्यमंत्री  पृथ्वी विज्ञान, पीएमओ, कर्मचारी, सार्वजनिक तक्रारी, निवृत्तीवेतन, अणुऊर्जा आणि अंतराळ मंत्री डॉ. जितेंद्र सिंह यांनी आज येथे माहिती दिली. विक्रम-उपकक्षीय  रॉकेटच्या पहिल्या ऐतिहासिक खाजगी प्रक्षेपणाचे साक्षीदार होण्यासाठी 18 नोव्हेंबर रोजी आंध्र प्रदेशातील श्रीहरिकोटा, येथे डॉ जितेंद्र सिंह उपस्थित राहणार आहेत.
या रॉकेटचे 18 नोव्हेंबर रोजी सकाळी 11 वाजता प्रक्षेपण होणार आहे. त्यापूर्वी प्रसारमाध्यमांना दिलेल्या निवेदनात डॉ जितेंद्र सिंह यांनी म्हटले आहे की, दोन वर्षांपूर्वी पंतप्रधान नरेंद्र मोदी यांनी भारतातील अंतराळ क्षेत्रामध्ये खाजगी सहभागाच्या दृष्टीने इस्रोच्या प्रवासातील हा एक महत्त्वाचा टप्पा असेल, असे सांगितले होते. त्यानुसार इस्रोची वाटचाल होत आहे.
डॉ जितेंद्र सिंह यांनी यावेळी माहिती दिली की बिगर-सरकारी संस्था/स्टार्टअप, स्कायरूट एरोस्पेस प्रायव्हेट लिमिटेड  ने व्हीकेएस रॉकेट विकसित केले आहे, हे एकल 'स्टेज स्पिन स्टॅबिलाइज्ड सॉलिड प्रोपेलेंट रॉकेट' आहे. त्याचे वस्तुमान अंदाजे आहे. 550 किलोग्रॅम. हे रॉकेट कमाल 101 किलोमीटर उंचीवर जाऊन समुद्रात कोसळते आणि प्रक्षेपणाचा एकूण कालावधी केवळ 300 सेकंद आहे.
डॉ जितेंद्र सिंह म्हणाले की, रॉकेट लॉन्च करण्यासाठी इस्रोसोबत सामंजस्य करार करणारे स्कायरूट हे पहिले स्टार्टअप आहे. देशातील हे पहिले खाजगी रॉकेट प्रक्षेपण असणारआहे. याबरोबरच "प्रारंभ" नावाची स्कायरूट एरोस्पेसची पहिली अंतराळ मोहीमही सुरू होणार आहे. यामध्ये अंतराळात एकूण तीन पेलोड वाहून नेण्यात येतील. या तीनमध्ये एका परदेशी ग्राहक संस्थेच्या पेलोडचा समावेश आहे.
मंत्री जितेंद्र सिंह म्हणाले, अंतराळ प्रकल्पामध्ये खाजगी क्षेत्राच्या प्रवेशातील अडथळे दूर करून किफायतशीर उपग्रह प्रक्षेपण सेवेसाठी एक समान क्षेत्र प्रदान करेल आणि स्टार्ट-अप्सना स्पेसफ्लाइट्स स्वस्त आणि विश्वासार्ह बनविण्यात मदत करेल.
पंतप्रधान नरेंद्र मोदी यांनी भारताच्या विज्ञान, तंत्रज्ञान, नवकल्पना क्षमतांसाठी भारताला सार्वत्रिक ओळख मिळवून दिली आहे आणि आमच्या स्टार्टअप्सची खूप मागणी आहे. असे अधोरेखित करून डॉ जितेंद्र सिंह म्हणाले की, संपूर्ण जग भारताकडे एक प्रेरणादायी स्थान म्हणून पाहत आहे, कारण त्यामुळे अनेक नव्या देशांना क्षमता निर्मितीसाठी आणि नॅनो उपग्रहासह इतर उपग्रह निर्मितीमध्ये भारत मदत करीत आहे.
S.Patil/S.Bedekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 149
मंत्रिमंडळ
भारताच्या जी 20 अध्यक्षपदाच्या तयारीसाठी आणि G20 सचिवालयाची स्थापना आणि कर्मचारी नियुक्त करण्यास केंद्रीय मंत्रिमंडळाची मंजुरी
नवी दिल्ली, 15 फेब्रुवारी 2022
पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने आज जी 20 सचिवालय आणि त्याच्या अहवाल देणाऱ्या रचनांच्या स्थापनेला मंजुरी दिली, जे एकूण धोरणात्मक निर्णयांच्या अंमलबजावणीसाठी आणि भारताच्या आगामी जी 20 अध्यक्षपदासाठी आवश्यक असलेल्या व्यवस्थांसाठी जबाबदार असेल.
1 डिसेंबर 2022 ते 30 नोव्हेंबर 2023 या कालावधीत भारत जी 20 गटाचे अध्यक्षपद भूषवेल, जे 2023 मधील भारतातील जी 20 शिखर परिषदेपर्यंत राहील. जी 20 हा आंतरराष्ट्रीय आर्थिक सहकार्याचा प्रमुख मंच आहे जो जागतिक आर्थिक प्रशासनात महत्त्वाची भूमिका बजावतो.
भारताच्या जी 20 अध्यक्षपदाच्या वस्तुस्थिती / ज्ञान / सामग्री, तांत्रिक, माध्यम, सुरक्षा आणि लॉजिस्टिक पैलूंशी संबंधित कामे हाताळण्यासाठी प्रचलित प्रघातानुसार जी 20 सचिवालय स्थापन केले जात आहे. हे सचिवालय, परराष्ट्र मंत्रालय, अर्थ मंत्रालय आणि इतर संबंधित मंत्रालये/विभाग आणि संबंधित विषय तज्ञ , अधिकारी आणि कर्मचारी सांभाळतील. सचिवालय फेब्रुवारी 2024 पर्यंत कार्यरत राहील.
पंतप्रधानांच्या अध्यक्षतेखालील सर्वोच्च समिती सचिवालयाला मार्गदर्शन करेल आणि त्यात भारताच्या जी 20 अध्यक्षपदासाठी सर्वसमावेशक मार्गदर्शनाकरिता अर्थमंत्री, गृहमंत्री, परराष्ट्र मंत्री आणि जी 20 शेर्पा  यांचा समावेश असेल. तसेच, सर्व जी 20 तयारींवर देखरेख ठेवण्यासाठी आणि सर्वोच्च समितीला अहवाल देण्यासाठी एक समन्वय समिती देखील स्थापन केली जाईल. जी 20 सचिवालय बहुपक्षीय मंचावरील जागतिक मुद्यांवर भारताच्या नेतृत्वासाठी ज्ञान आणि कौशल्यासह दीर्घकालीन क्षमता निर्माण करण्यास सक्षम करेल.
Jaydevi PS/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
राष्ट्रपती कार्यालय
भारतीय नौदलाच्या विंध्यगिरी या युद्धनौकेचे राष्ट्रपतींच्या उपस्थितीत लोकार्पण
नवी दिल्ली, 17 ऑगस्ट 2023
भारतीय नौदलाच्या प्रोजेक्ट 17 ए च्या विंध्यगिरी या सहाव्या युद्धनौकेच्या लोकार्पण सोहळ्यात राष्ट्रपती द्रौपदी मुर्मू आज सहभागी झाल्या. पश्चिम बंगालमधील कोलकाता येथील गार्डन रीच शिपबिल्डर्स इंजिनियर्स लिमिटेड या ठिकाणी आज  हा सोहळा पार पडला.
विंध्यगिरीचे लोकार्पण हे भारताची सागरी क्षमता वाढवण्याच्या दिशेने सुरु असलेल्या वाटचालीचे निदर्शक आहे. स्वदेशी जहाजबांधणीद्वारे आत्मनिर्भर भारताचे उद्दिष्ट साध्य करण्याच्या दिशेनेही हे एक पाऊल आहे. विंध्यगिरी हा प्रोजेक्ट 17 ए चा भाग आहे. तो आत्मनिर्भरता आणि तांत्रिक प्रगतीसाठीची आपली वचनबद्धता दर्शवतो. हा प्रकल्प अत्याधुनिक तंत्रज्ञान विकसित करण्यासाठी स्वदेशी नवोन्मेषाचे प्रदर्शन घडवतो असे राष्ट्रपती यावेळी म्हणाल्या.
भारत आज जगातील पाचवी सर्वात मोठी अर्थव्यवस्था असून नजीकच्या भविष्यात तिसरी सर्वात मोठी अर्थव्यवस्था होण्यासाठी आपण प्रयत्नशील आहोत असे त्या म्हणाल्या. वाढती अर्थव्यवस्था म्हणजे अधिक प्रमाणात व्यापार. आणि आपला व्यापार- वस्तूंची ने-आण मोठ्या प्रमाणावर समुद्रमार्गे होते. यातूनच आपल्या विकास आणि कल्याणासाठी महासागरांचे महत्त्व अधोरेखित होते असे त्यांनी सांगितले.
हिंद महासागर आणि व्यापक हिंद-प्रशांत क्षेत्रातील सुरक्षेला अनेक पैलू आहेत. आणि सुरक्षा विषयक धोक्यांचा सामना करण्यासाठी नौदलाने नेहमीच सज्ज राहणे आवश्यक आहे असे राष्ट्रपती म्हणाल्या.
राष्ट्रपतींचे भाषण पाहण्यासाठी येथे क्लिक कराS.Patil/V.Ghode/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 76
आरोग्य आणि कुटुंब कल्याण मंत्रालय
लस वाटपावरील राष्ट्रीय तज्ञ गटाने देशांतर्गत लस उत्पादकांची घेतली भेट
नवी दिल्ली, 17 ऑगस्ट 2020
लस प्रशासनावरील राष्ट्रीय तज्ञ गटाने आज देशातील आघाडीचे लस उत्पादक-सीरम इन्स्टिट्यूट ऑफ इंडिया, पुणे , भारत बायोटेक, हैदराबाद; झायडस कॅडिला, अहमदाबाद; जिनोवा बायोफार्मास्युटिकल्स, पुणे; आणि बायोलॉजिकल ई, हैदराबाद.यांची भेट घेतली
ही बैठक परस्पर हिताची आणि परिणामकारक होती.
या बैठकीत राष्ट्रीय तज्ज्ञ गटाला देशातील उत्पादकांकडून तयार करण्यात येत असलेल्या विविध लसींच्या सध्याच्या टप्प्याविषयी तसेच केंद्र सरकारकडून त्यांच्या अपेक्षांबाबत माहिती देण्यात आली.M.Chopade/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 150
संरक्षण मंत्रालय
पुण्यातील कमांड रुग्णालय येथे रक्तदान शिबिर संपन्न
पुणे, 17 ऑगस्ट 2022
सशस्त्र दलाचे जवान राष्ट्र आणि त्याच्या सार्वभौमत्वाच्या रक्षणासाठी नेहमीच आघाडीवर असतात, मग युद्ध असो वा शांततेचा काळ. या बरोबरीनेच, आपल्या स्वातंत्र्याच्या 75 व्या वर्धापन दिनानिमित्त, पुण्यातील कमांड रुग्णालय , येथे रक्तदान शिबिराचे आयोजन करण्यात आले होते. दक्षिण कमांड मुख्यालयाचे चीफ ऑफ स्टाफ लेफ्टनंट जनरल अरविंद वालिया यांनी मेजर जनरल एमएस तेवतिया, कमांडंट, सीएच  यांच्या उपस्थितीत या कार्यक्रमाचे उद्घाटन केले. या शिबिराचे आयोजन प्रयोगशाळा विज्ञान विभाग, सीएच  यांनी, एएफएमसी,पुणे यांच्या सहकार्याने केले होते.
रक्तदान शिबिराला सेवेतील जवान, अधिकारी आणि त्यांच्या कुटुंबियांचा उत्स्फूर्त प्रतिसाद लाभला. 76 व्या स्वातंत्र्य दिनानिमित्त त्यांच्या योगदानाची विशेष नोंद झाली. प्रतिकात्मक स्वरुपात, स्वेच्छेने रक्तदान करणाऱ्यांकडून 75 युनिट मौल्यवान रक्त संकलित करण्यात आले. लेफ्टनंट जनरल अरविंद वालिया यांनी स्वतः सर्वप्रथम रक्तदान केले. रक्तदात्यांना आयोजकांतर्फे प्रमाणपत्र देण्यात आले.
या पवित्र कार्यात एकूण 75 रक्तदाते सहभागी झाले होते. एका रक्तदात्यामुळे चार लोकांचे प्राण वाचू शकतात याचा विशेषत्वाने उल्लेख करणे आवश्यक आहे. या उपक्रमात रक्तदात्यांनी उत्स्फूर्तपणे सहभाग घेतला. दक्षिण कमांड मुख्यालयाच्या चीफ ऑफ स्टाफ यांनी आयोजक संघाने केलेल्या प्रयत्नांचे कौतुक केले. त्यांनी रक्तदात्यांनाही शुभेच्छा दिल्या. मानवी जीवन वाचवण्यात रक्तदात्यांच्या महत्त्वाच्या भूमिकेवर आणि अशा शिबिरांच्या आयोजनात सातत्य ठेवण्यावरही त्यांनी भर दिला.PIB Pune | M.Iyengar/V.Ghode/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 121
पंतप्रधान कार्यालय
पंतप्रधानांनी इजिप्तचे अध्यक्ष अब्देल फताह अल-सिसी यांचे स्वागत केले
नवी दिल्ली, 24 जानेवारी 2023
पंतप्रधान नरेंद्र मोदी यांनी अरब प्रजासत्ताक इजिप्तचे राष्ट्राध्यक्ष अब्देल फताह अल-सिसी यांचे हार्दिक स्वागत केले आहे. पंतप्रधान नरेंद्र मोदी यांच्या निमंत्रणावरून राष्ट्राध्यक्ष अब्देल फताह अल-सिसी 24-26 जानेवारी 2023 या कालावधीत भारताच्या दौऱ्यावर आहेत. भारताच्या दौऱ्यावर दुसऱ्यांदा आलेले, इजिप्तचे राष्ट्राध्यक्ष सिसी हे भारताच्या 74 व्या प्रजासत्ताक दिनाचे प्रमुख पाहुणे असतील.
पंतप्रधानांनी ट्वीट केले आहे:
“राष्ट्राध्यक्ष अब्देल फताह अल-सिसी, भारतात आपले स्वागत आहे. आमच्या प्रजासत्ताक दिनाच्या सोहळ्यासाठी मुख्य अतिथी म्हणून आपली ऐतिहासिक भारत भेट ही सर्व भारतीयांसाठी खूप आनंदाची बाब आहे. उद्याच्या आपल्या बरोबरच्या संवादाची वाट पाहत आहे @AlsisiOfficial"
S.Kane/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
संरक्षण मंत्रालय
डिफेन्स एक्सपो 2022 च्या पार्श्वभूमीवर भारताच्या संरक्षण सचिवांनी घेतल्या आफ्रिकी राष्ट्रांच्या प्रतिनिधीमंडळांसोबत द्विपक्षीय बैठका
नवी दिल्ली, 19 ऑक्टोबर 2022
डिफेन्स एक्सपो 2022 चा एक भाग म्हणून, गुजरातमध्ये गांधीनगर इथे काल 18 ऑक्टोबर 2022 रोजी दुसऱ्या भारत आफ्रिका सुरक्षा विषयक संवादसत्राचे आयोजन करण्यात आले होते. या संवादसत्रांदरम्यान, भारताच्या संरक्षण सचिवांनी आफ्रिकी राष्ट्रांच्या प्रतिनिधीदलांसोबत द्विपक्षीय बैठका घेतल्या.
सुदानच्या संरक्षण मंत्रालयाचे सरचिटणीस लेफ्टनंट जनरल इस्मान मोहम्मद हसन करार यांच्याशी झालेल्या भारताच्या द्विपक्षीय बैठकीत, सुदानचे लष्कर प्रमुख लेफ्टनंट जनरल रशद अब्दुल हामिद इस्माइल अब्दुल्ला हेसुद्धा उपस्थित होते. या बैठकीत भारत आणि सुदान या दोन देशांमध्ये सध्या सुरू असलेल्या संरक्षणविषयक सहकार्याबाबतचे मुद्दे आणि भविष्यात परस्पर सहकार्यासाठी कुठली महत्त्वाची क्षेत्र उपलब्ध असू शकतात यावर चर्चा झाली.
झांबियाच्या संरक्षण मंत्रालयाचे स्थायी सचिव नॉर्मन चिपाकुपाकु यांच्या नेतृत्वाखालील प्रतिनिधी मंडळाने भारताचे संरक्षण सचिव डॉक्टर अजय कुमार यांची भेट घेतली. प्रशिक्षण आणि सामर्थ्य वृद्धीच्या मुद्द्यांवर या बैठकीत चर्चा झाली, तसेच दोन्ही देशांमधल्या संरक्षणविषयक परस्पर सहकार्याचा आढावा घेण्यात आला.
नायजेरच्या संरक्षण विभागाचे सरचिटणीस ब्रिगेडियर जनरल डिड्डील्ली अमादौ यांच्या नेतृत्वाखालील प्रतिनिधी मंडळाचीही डॉक्टर अजय कुमार यांच्यासोबत बैठक झाली. दोन्ही देशांमधल्या संरक्षण विषयक परस्पर सहकार्याच्या अनेक महत्त्वाच्या मुद्द्यांवर यावेळी चर्चा झाली.
मालीच्या संरक्षण विभागाचे सरचिटणीस मेजर जनरल सिद्दिकी समेक यांच्या नेतृत्वाखालील प्रतिनिधी मंडळानही अजय कुमार यांची भेट घेतली. संरक्षण उद्योग क्षेत्रातल्या सहकार्यासह, संरक्षणविषयक सहकार्याच्या इतर प्रमुख मुद्द्यांबाबत या बैठकीत चर्चा झालीS.Kakade/A.Save/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 108
आदिवासी विकास मंत्रालय
आदिवासी व्यवहार मंत्रालयाच्या TRIFED ची गोवा राज्यासाठी ‘गोट्रायबल योजना’
राज्यभरात 25 वनधन विकास केंद्रे, 25 खरेदी केंद्रे वा गोदामे, 2 स्थानिक प्रक्रिया केंद्रे तसेच प्रमुख घाउक विक्री केंद्रे प्रस्तावित
नवी दिल्ली, 27 नोव्हेंबर 2020
आदिवासी व्यवहार मंत्रालयाच्या अखत्यारीतील TRIFED ने 26 नोव्हेंबर रोजी गोवा आदिवासी विकास योजनेला अंतिम स्वरूप देण्याच्या दृष्टीने गोवा प्रशासनाबरोबर दूरस्थ पद्धतीने एक बैठक आयोजित केली होती. या दूरस्थ बैठकीच्या अध्यक्षस्थानी गोव्याचे मुख्य सचिव परिमल राय होते. आदिवासी विभागाचे मुख्य सचिव रेड्डी, PCCF सुभाष चंद्रा, TRIFED चे व्यवस्थापकिय संचालक प्रवीर कृष्णा व TRIFED चे वरिष्ठ अधिकारी या बैठकीला उपस्थित होते. 25 वनधन विकास केंद्रांची स्थापना, आदिवासी फूड पार्क, आणि उत्तर व दक्षिण गोव्यात दोन शोरूम यासह गोवा राज्यासाठी आदिवासी विकास योजनेला अंतिम स्वरूप देणे हे या बैठकीचे उद्दिष्ट होते.
यानंतर गोव्याचे मुख्यमंत्री प्रमोद सावंत आणि प्रवीर कृष्णा यांच्यामध्ये चर्चा झाली. यामध्ये मुख्यमंत्र्यांनी गोवा आदिवासी योजना राबवण्यास संमती दिली. पर्यायाने गोवा राज्याच्या मुख्य सचिवांनी 50 कोटींच्या आदिवासी विकास योजनेच्या कार्यपद्धतीविषयी चर्चा केली. विकास योजनेतील प्रस्तावित कार्यांमध्ये गोव्यात 25 वनधन विकास केंद्रांची  स्थापना, 25 खरेदी केंद्रे वा गोदामे, दोन स्थानिक प्रक्रिया केंद्रे  तसेच राज्यात प्रमुख घाउक विक्री केंद्रे प्रस्तावित आहेत. एका वनधन विकास केंद्रांत किमान 20 छोट्या मोठ्या वन उपजांची ओळख करून देण्याचे उद्दिष्ट आहे. या योजनाबद्ध उपक्रमानुसार TRIFED चा हा सर्वसमावेशक आणि सर्वांगिण कार्यक्रम आदिवासींमध्ये रोजगार, उत्पन्न आणि व्यवसायाला चालना देणारा आहे. TRIFED ही आदिवासी व्यावसाय मॉडेल्सच्या माध्यमातून देशभरातील आदिवासी परिसंस्थांचे संपूर्ण परिवर्तन करण्याचे काम करते.G.Chippalkatti/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 122
पंतप्रधान कार्यालय
पंतप्रधानांनी केंद्रीय अर्थसंकल्पात करण्यात आलेल्या घोषणांच्या अंमलबजावणीसंदर्भात 11 वेबिनारद्वारे चर्चा आणि विचारमंथनात केले मार्गदर्शन
अर्थसंकल्पाशी संबंधित 11 वेबिनारमध्ये पंतप्रधानांचा सहभाग
या वेबिनारमध्ये 40 हजार हितधारक झाले सहभागी
केंद्र आणि राज्य सरकारांसह उद्योजक, एमएसएमई, निर्यातदार, जागतिक गुंतवणूकदार, स्टार्टअप इत्यादी या वेबिनारमध्ये सहभागी झाले होते
अर्थसंकल्पाच्या प्रभावी अंमलबजावणीसाठी सरकारला अत्यंत फलदायी माहिती आणि सूचना झाल्या प्राप्त
या वेबिनारमुळे हितधारकांमध्ये स्वामित्वाची भावना निर्माण करण्यात आणि कालबद्ध अंमलबजावणी सुनिश्चित करण्यात मदत
नवी दिल्ली, 9 मार्च 2022
आज, पंतप्रधानांनी डीआयपीएएम -DIPAM च्या अर्थसंकल्प संबंधित घोषणांवर चर्चा करण्यासाठी वेबिनारला संबोधित केले. पंतप्रधानांनी संबोधित केलेल्या अर्थसंकल्प संबंधी 11 वेबिनारच्या मालिकेतले हे शेवटचे भाषण होते. पंतप्रधानांनी उच्च शिक्षण, ग्रामीण विकास, कृषी, संरक्षण, आरोग्य, डीपीआयआयटी, पीएसए, एमएनआरई , डीईए आणि डीआयपीएएम मंत्रालये/विभागांशी संबंधित अर्थसंकल्पीय वेबिनारमध्ये भाग घेतला. केंद्रीय अर्थसंकल्प-2022 मध्ये देशाच्या आर्थिक विकासासाठी आणि जनतेच्या कल्याणासाठी अनेक घोषणा करण्यात आल्या आहेत. हे वेबिनार अर्थसंकल्पाची गती टिकवून ठेवण्याच्या उद्देशाने आणि त्याच्या अंमलबजावणीमध्ये सर्व हितधारकांमध्ये स्वामित्वाची भावना निर्माण करण्याच्या उद्देशाने आयोजित करण्यात आले होते, या वेबिनारमध्ये स्मार्ट शेती, पीएम गतिशक्ती, संरक्षण क्षेत्रातील स्वयंपूर्णता , डिजिटल शिक्षण आणि वैविध्यपूर्ण कौशल्य, सर्वसमावेशक आणि न्याय्य आरोग्य सेवा वितरण, मेक इन इंडिया आणि महत्त्वाकांक्षी अर्थव्यवस्थेसाठी वित्तपुरवठा इ. विविध विषयांचा समावेश होता.
वेबिनार आयोजित करण्यामागचे मुख्य उद्दिष्ट अर्थसंकल्पाबाबत प्रमुख हितधारकांमध्ये स्वामित्व भावना विकसित करणे हे होते. या आयोजनामुळे मंत्रालये आणि विभागांना नवीन आर्थिक वर्ष सुरू होताच कामाला सुरुवात करण्यास आणि कालबद्ध अंमलबजावणी सुनिश्चित करण्यास देखील मदत होईल. विविध हितधारकांशी सल्लामसलत केल्यामुळे त्यांचे व्यावहारिक/जागतिक कौशल्य आणि अनुभव सर्वांसमोर आणण्यात आणि त्रुटी ओळखण्यास मदत झाली. अर्थसंकल्प अलिकडे म्हणजे 1 फेब्रुवारीला घोषित केल्यामुळे आणि वेबिनारमधील या परस्परसंवादामुळे राज्य सरकारांना प्राधान्यक्रमांची अधिक चांगली ओळख होते आणि त्यानुसार तरतुदींचे अधिक चांगले नियोजन करता येते.
या वेबिनारमध्ये अंदाजे 40 हजार हितधारकांचा सहभाग होता ज्यात उद्योजक, एमएसएमई, निर्यातदार, जागतिक गुंतवणूकदार, केंद्र आणि राज्य सरकारचे प्रतिनिधी, स्टार्टअप्सच्या जगातील तरुण आणि इतरांचा समावेश होता. प्रत्येक वेबिनार दरम्यान सर्वसमावेशक पॅनेल चर्चा आणि संकल्पना आधारित विशेष ब्रेक-आउट सत्र आयोजित करण्यात आली होती. या वेबिनार दरम्यान सरकारला मोठ्या संख्येने मौल्यवान सूचना प्राप्त झाल्या आहेत, ज्याची अर्थसंकल्पीय घोषणांच्या प्रभावी अंमलबजावणीसाठी आणखी मदत होईल.
N.Chitale/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
मंत्रिमंडळ
इंस्टिट्युट ऑफ चार्टड अकाऊंटस ऑफ इंडिया आणि बहारीनच्या इंस्टिट्युट ऑफ बँकिंग एन्ड फायनान्स यांच्यातल्या सामंजस्य कराराला मंत्रिमंडळाची मान्यता
नवी दिल्ली, 18 जुलै 2018
बहारीन मधे लेखा, वित्तीय आणि लेखापरीक्षण विषयक ज्ञानाचा पाया दृढ करण्यासाठी बहारीनमधल्या इंस्टिट्युट ऑफ बँकिंग एन्ड फायनान्स आणि भारतातल्या इंस्टिट्युट ऑफ चार्टड अकाऊंटस ऑफ इंडिया यांच्यात एकत्र काम करण्याविषयी झालेल्या सामंजस्य कराराला, पंतप्रधान नरेंद्र मोदी यांच्या अध्यक्षतेखाली आज नवी दिल्लीत झालेल्या केंद्रीय मंत्रिमंडळाच्या बैठकीत मंजुरी देण्यात आली.
वैशिष्ट्ये
बीआयबीएफ अर्थात बहारीनच्या इंस्टिट्युट ऑफ बँकिंग एन्ड फायनान्सचा लेखा आणि वित्त विषयक सध्याच्या अभ्यासक्रमाचा आढावा घेऊन, इंस्टिट्युट ऑफ चार्टडअकाऊंटस ऑफ इंडिया म्हणजेच आय सी ए आय, बीआयबीएफला तंत्र विषयक सहाय्य पुरवेल.
आय सी ए आय आपला सी ए अभ्यासक्रम लागू करण्याची शिफारस करेल,ज्यामुळे बीआयबीएफ विद्यार्थ्यांना आय सी ए आयचे सदस्यत्व प्राप्त करण्याच्या उद्देशाने बीआयबीएफ विद्यार्थ्यांना,आय सी ए आय परीक्षा देण्यासाठी मदत होईल.
पात्र,बीआयबीएफ विद्यार्थ्यांसाठी आय सी ए आय व्यावसायिक परीक्षा घेण्यासाठी, आय सी ए आय,तांत्रिक सहाय्य पुरवेल.
या सामंजस्य करारामुळे आय सी ए आय सदस्यांना व्यावसायिक कक्षा रुंदावण्यासाठी संधी मिळणार आहे.
लाभार्थी
बहारीन मधे स्थानिक व्यावसायिक लेखा संस्था नाही म्हणून बीआयबीएफने, आयसीएआयशी सहयोग केला आहे.यामुळे बहारीन मधे काम करणाऱ्या सनदी लेखापालांवर सकारात्मक परिणाम होणार आहे त्याचबरोबर बहारीनला जाऊ इच्छिणाऱ्यासाठीही तुलनेत सुलभता येणार आहे.
S.Tupe/N.Chitale/P.Malandkar
(Visitor Counter : 72